CELEX: 32018D0779
Language: fi
Date: 2018-02-19 00:00:00
Title: Komission delegoitu päätös (EU) 2018/779, annettu 19 päivänä helmikuuta 2018, rakenteellisiin tarkoituksiin käytettävien metallikerroslevyjen suoritustason pysyvyyden arviointiin ja varmennukseen Euroopan parlamentin ja neuvoston asetuksen (EU) N:o 305/2011 mukaisesti sovellettavista järjestelmistä (ETA:n kannalta merkityksellinen teksti. )

29.5.2018   
            
            
               FI
            
            
               Euroopan unionin virallinen lehti
            
            
               L 131/23
            
         KOMISSION DELEGOITU PÄÄTÖS (EU) 2018/779,
   annettu 19 päivänä helmikuuta 2018,
   rakenteellisiin tarkoituksiin käytettävien metallikerroslevyjen suoritustason pysyvyyden arviointiin ja varmennukseen Euroopan parlamentin ja neuvoston asetuksen (EU) N:o 305/2011 mukaisesti sovellettavista järjestelmistä
   (ETA:n kannalta merkityksellinen teksti)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon rakennustuotteiden kaupan pitämistä koskevien ehtojen yhdenmukaistamisesta ja neuvoston direktiivin 89/106/ETY kumoamisesta 9 päivänä maaliskuuta 2011 annetun Euroopan parlamentin ja neuvoston asetuksen (EU) N:o 305/2011 (1) ja erityisesti sen 28 artiklan ja 60 artiklan h alakohdan,
   sekä katsoo seuraavaa:
   
               (1)
            
            
               Rakenteellisiin tarkoituksiin käytettävien metallikerroslevyjen osalta ei ole vielä annettu asianmukaista päätöstä suoritustason pysyvyyden arvioimiseksi ja varmentamiseksi. Sen vuoksi on tarpeen vahvistaa ne suoritustasojen pysyvyyden arviointi- ja varmennusmenetelmät, joita sovelletaan kerroslevyihin.
            
         
               (2)
            
            
               Tätä päätöstä pitäisi soveltaa vain sellaisiin tuotteisiin, jotka eivät kuulu muiden unionin oikeuteen sisältyvien säädösten soveltamisalaan. Sitä ei sen vuoksi pitäisi soveltaa metallikerroslevyihin, joita ei ole tarkoitettu rakenteellisiin tarkoituksiin, koska ne kuuluvat jo komission päätöksen 98/436/EY (2) ja komission päätöksen 98/437/EY (3) soveltamisalaan,
            
         ON HYVÄKSYNYT TÄMÄN PÄÄTÖKSEN:
   1 artikla
   Tätä päätöstä sovelletaan rakenteellisiin tarkoituksiin käytettäviin metallikerroslevyihin.
   2 artikla
   Edellä 1 artiklassa tarkoitettujen kerroslevyjen suoritustason pysyvyys suhteessa niiden perusominaisuuksiin on arvioitava ja varmennettava liitteessä esitetyillä järjestelmillä.
   3 artikla
   Tämä päätös tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   
      Tehty Brysselissä 19 päivänä helmikuuta 2018.
      
         
            Komission puolesta
         
         
            Puheenjohtaja
         
         Jean-Claude JUNCKER
      
   
   
      (1)  EUVL L 88, 4.4.2011, s. 5.
   
      (2)  Komission päätös 98/436/EY, tehty 22 päivänä kesäkuuta 1998, rakennusalan tuotteiden vaatimustenmukaisuuden osoittamismenettelystä neuvoston direktiivin 89/106/ETY 20 artiklan 2 kohdan mukaisesti katteiden, kattokupujen, kattoikkunoiden ja oheistuotteiden (EYVL L 194, 10.7.1998, s. 30).
   
      (3)  Komission päätös 98/437/EY, tehty 30 päivänä kesäkuuta 1998, rakennusalan tuotteiden vaatimustenmukaisuuden osoittamismenettelystä neuvoston direktiivin 89/106/ETY 20 artiklan 2 kohdan mukaisesti seinien ja sisäkattojen sisä- ja ulkopuolisten päällysteiden osalta (EYVL L 194, 10.7.1998, s. 39).
   
      LIITE
      
         SUORITUSTASON PYSYVYYDEN ARVIOINTI- JA VARMENNUSJÄRJESTELMÄT
      
      
         Taulukko 1
      
      
         Kaikki rakennuskohteiden perusvaatimuksiin liittyvät perusominaisuudet nro 1 (mekaaninen lujuus ja vakaus)
      
      
                  Tuote ja sen aiottu käyttötarkoitus
               
               
                  Sovellettava järjestelmä
               
            
                  Metallikerroslevyt rakenteellisiin käyttötarkoituksiin
               
               
                  2+
               
            
         
      
         Taulukko 2
      
      
         Ainoastaan palotekninen käyttäytyminen
      
      Kaikkiin taulukon 1 ensimmäisessä sarakkeessa mainittuihin tuotteisiin sovelletaan tuotteiden alaryhmien mukaan seuraavia suoritustason tarkastus- ja varmennusmenetelmiä:
      
         
      
                  Tuotteiden alaryhmät
               
               
                  Sovellettava järjestelmä
               
            
                  Tuotteet, joiden tuotantoprosessissa on selvästi erotettava vaihe, joka johtaa paloteknisen käyttäytymisen paranemiseen (esim. palosuoja-aineen lisääminen tai orgaanisen aineen vähentäminen)
               
               
                  1
               
            
                  Tuotteet, joiden paloteknisen käyttäytymisen luokittelemiseen ilman testausta on soveltuva eurooppalainen oikeusperusta
               
               
                  4
               
            
                  Tuotteet, jotka eivät kuulu riveillä 1 ja 2 mainittuihin tuotteiden alaryhmiin
               
               
                  3
               
            
         
      
         Taulukko 3
      
      
         Kaikki perusominaisuudet
      
      
                  Tuote ja sen aiottu käyttötarkoitus
               
               
                  Sovellettava järjestelmä
               
            
                  Metallikerroslevyt rakenteellisiin käyttötarkoituksiin
               
               
                  3